NaiveNeuron/SloPal huggingface dataset:
Zmajkovičová, Renáta, podpredsedníčka NR SR (2013-02-08):
Teraz dávam slovo spravodajcovi, ktorého určil navrhnutý gestorský výbor, výbor pre verejnú správu a regionálny rozvoj, poslancovi Ivanovi Štefancovi. Nech sa páči.
Blanár, Juraj, podpredseda NR SR (2022-11-15):
S faktickou poznámkou pani kolegyňa Laššáková.
Grendel, Gábor, podpredseda NR SR (2022-06-23):
Poprosím vás, kolegovia, poslednýkrát, poslednýkrát hovorím... (Reakcie z pléna a neutíchajúci ruch v sále, prerušenie vystúpenia predsedajúcim.)
Glváč, Martin, podpredseda NR SR (2019-03-29):
Pán poslanec Bernaťák.
Danko, Andrej, predseda NR SR (2017-05-19):
Dávam slovo spravodajcovi, ktorého určil navrhnutý gestorský výbor pre hospodárske záležitosti, poslancovi Galekovi. Nech sa páči.
Pčolinský, Peter, doterajší podpredseda NR SR (2023-10-25):
Ďakujem za príhovor predsedovi Národnej rady Slovenskej republiky pánovi Petrovi Pellegrinimu. Pani poslankyne, páni poslanci, ďalšieho riadenia ustanovujúcej schôdze sa ujme pán predseda Národnej rady Slovenskej republiky. (Striedanie sa predsedajúcich schôdze.)
Šrobová, Veronika, poslankyňa NR SR (2024-02-06):
Ďakujem veľmi pekne, pán Škripek a pani kolegňa Turčanová, za vaše faktické poznámky, veľmi si to cením. Vyjadrím sa teda, hlavne mám tu veľa poznámok k pánovi Bartekovi, ktorý sa podujal dať faktickú poznámku na niekoho z opozície, super! To je prvý dobrý bodík. Ja by som teda bola rada, ja by som úprimne bola rada, keby ste vystúpili aj vy v rozprave, nemusí vám to chystať nikto, ani vy, ani umelá inteligencia, a povedzte nám vy vaše príbehy z ulíc, ľudí, ktorí majú nejaký problém s nami, áno, asi sú takí, ale povedzte nám ich, vystúpte v rozprave a povedzte nám ich, to je jedna vec. V Liptovskom Mikuláši som bola, áno, lebo pochádzam z Oravy. Tam je iks ypsilon malých obcí, aj tak isto na Liptove, kde ľudia ťažko žijú, určite áno, a tí prišli vyjadriť názor aj na to námestie v Liptovskom Mikuláši, v Mikuláši, bolo ich tam niekoľko stoviek, ale po celom Slovensku ich v tej chvíli bolo niekoľko desiatok tisíc a neni to len Bratislava, vy to dobre viete, ťažko sa vám to počúva, rozumiem. Hovoríte, že tu blokujeme parlament alebo že tu obštruujeme. Iks mojich kolegov a kolegýň vás tu od štvrtku a piatku, kedy pán minister Erik Tomáš vyplakáva, že sa blokujú nejaké zákony, tak iks mojich kolegov a kolegýň upozorňuje na to, aby ste, ak sú tam nejaké zákony, ktorými treba riešiť životnú situáciu na Slovensku, v poriadku, predraďte ich, predraďte ich pred tento zákon, pretože tento zákon nijakým spôsobom nepomáha bežným ľuďom na Slovensku s ich životnou situáciou, pomáha vám vybraným ľuďom v tom, aby ste im zabezpečili beztrestnosť, beztrestnosť. A nedokázali ste im ju zabezpečiť pred Vianocami, aby boli doma na Vianoce, tak to rýchlo tu búchate ešte nejako teraz a možno potom sa niekedy dostanú na rad nejaké... (Prerušenie vystúpenia časomerom.)
V. Veteška, podpredseda NR SR: (2005-06-21):
Ako prvý vystúpi pán poslanec Cabaj. A ako som už povedal, končím možnosť podania ďalších prihlášok do rozpravy. Pripraví sa pán poslanec Heriban.
Kaščáková, Renáta, poslankyňa NR SR (2016-09-08):
Ďakujem. Vážený pán predseda, vážení kolegovia, v rozprave k tomuto bodu nevystúpil žiaden poslanec. Avšak z rokovania vo výboroch vyplynula jedna pripomienka, ktorá sa týkala zosúladenia jedného bodu s legislatívnymi pravidlami tvorby zákonov. Pán predseda, dajte preto, prosím, hlasovať o tejto pripomienke zo spoločnej správy s odporúčaním gestorského výboru schváliť.
Blanár, Juraj, podpredseda NR SR (2022-09-21):
Pán poslanec Kazda, môžete reagovať.
Blaha, Ľuboš, poslanec NR SR (2015-02-10):
Pán kolega, prečítali ste napísaný prejav, ktorý ale vôbec nereflektoval, že tu už prebehla nejaká diskusia, a dokola, dokola si hudiete tie isté veci, ako keby už naozaj nezazneli argumenty, ku ktorým ste sa mohli vyjadriť. Ale nie, vy len čítate to, čo ste dostali, ako asi nejaký manuál. Ja neviem, lebo každý poslanec z opozície tu rozpráva úplne to isté. Furt tam tie ako paralely medzi Robertom Ficom a Ruskom a servilný postoj k Poľsku. Furt dokola to isté. Vy to máte naozaj, niekde preberáte z nejakého manuálu, z nejakého veľvyslanectva? Alebo ako tomu mám rozumieť? Lebo tá fantázia naozaj chýba. Viete, ja si myslím, že Ukrajine najlepšie pomôžeme, s čím súhlasím, treba pomáhať Ukrajine, ale pomôžeme jej tým, že nebudeme zatvárať oči nad tým, že tam je naozaj silná korupcia, je tam oligarchický systém, že tam naozaj rastú fašistické nálady, aj tým, že naozaj je tam občianska vojna a Kyjev vedie, vedie vojnu voči vlastným občanom. Tak nad týmto naozaj netreba zatvárať oči a treba to pripomínať. To, že Ukrajina má svoje právo na slobodné rozhodnutie, to samozrejme sedí. Ale tá Ukrajina je rozdelená. A na východe sú ľudia, ktorí nechcú smerovanie Ukrajiny, aké chce Kyjev. Tak ako si s týmto poradíte? Povedzte! Vyzabíjate ich, alebo čo chcete spraviť s tými ľuďmi? Čiže toto je naozaj prejavom demokracie, že celá krajina musí povedať svoj názor na ďalšie smerovanie Ukrajiny. Viete, a keď hovoríte o tom, že má Kyjev právo bojovať proti separatistom, proti vlastným občanom. Mala aj Juhoslávia vo svojom čase právo bojovať proti albánskym separatistom? Mala? Lebo vtedy ste obhajovali presný opak. Vtedy ste obhajovali bombardovanie Belehradu za to, že robil to, čo dneska robí Kyjev. A tu je ten paradox, tu je tá schizofrénia. No a ďalšia vec. Keď hovoríte, že Američania v tom nemajú prsty, a potom na konci poviete, že Ukrajina je hračkou v rukách veľmocí, tak potom ste mali akú veľmoc ešte, okrem Ruska, na mysli? Lebo očividne tam ešte nejaká veľmoc figuruje. Vy to veľmi dobre viete, sú to Spojené štáty americké a majú tam veľmi, veľmi veľa záujmov. Čiže, pán kolega, áno, obnovme konsenzus, ale hlavne zdravý rozum. Ďakujem.
Blanár, Juraj, podpredseda NR SR (2023-02-08):
Pán poslanec Milan Kuriak s faktickou poznámkou.
Šeliga, Juraj, podpredseda NR SR (2021-03-30):
Ďakujem, prezentujme sa, prosím, a hlasujme. (Hlasovanie.) Prítomných 108, za 108. Konštatujem, že sme schválili vládny návrh novely zákona č. 67/2020 Z. z. o niektorých mimoriadnych opatreniach vo finančnej oblasti. Ďalej pokračujeme hlasovaním v druhom čítaní o vládnom návrhu zákona, ktorým sa v súvislosti s druhou vlnou pandémie a ochorenia COVID-19 menia a dopĺňajú niektoré zákony v oblasti zdravotníctva. Opäť prerokúvame v skrátenom legislatívnom konaní a je to tlač 478. Poprosím pani poslankyňu Bittó Cigánikovú, aby hlasovanie uvádzala. (Hlasovanie o vládnom návrhu zákona, ktorým sa v súvislosti s druhou vlnou pandémie ochorenia COVID-19 menia a dopĺňajú niektoré zákony v oblasti zdravotníctva , tlač 478.)
Pellegrini, Peter, predseda NR SR (2015-06-25):
Ďakujem veľmi pekne. Pani poslankyňa, nech sa páči, asi sa chcete vyjadriť. (Reakcie z pléna.) To už nie je, to som skončil. Skončil som rokovanie o tomto bode programu. Pani poslankyňa má procedurálny návrh. Tento bod programu sme skončili. Takže, pán minister, ďakujem veľmi pekne. Pán spravodajca, aj vám. Pani poslankyňa, nech sa páči.
Laurenčík, Milan, podpredseda NR SR (2022-06-28):
Prosím o termín hlasovania.
Doležal, Andrej, minister dopravy a výstavby SR (2020-12-08):
Ďakujem pekne, pán predsedajúci. Ospravedlňujem sa za krátke meškanie. Vážené panie poslankyne, vážení páni poslanci, dovoľte, aby som uviedol návrh zákona, ktorým sa dopĺňa zákon č. 106/2018 o prevádzke vozidiel v cestnej premávke a o zmene a doplnení niektorých zákonov v znení neskorších predpisov. V skratke sa jedná o transpozíciu európskeho nariadenia, resp. o pravidlá podľa európskeho nariadenia, ktoré súvisí s uvádzaním nových vozidiel na trh. Prvá vlna pandémie spôsobila, že nové vozidlá s emisnou normou boli predajcom Slovenskej republike dodané s oneskorením, zväčša až po letných prázdninách, kedy v Slovenskej republike začala druhá vlna pandémie. Nasledovali rôzne opatrenia vlády Slovenskej republiky, ktoré spôsobili, že došlo k poklesom predaja nových vozidiel. To znamená, predajcom nových vozidiel zostane k 31. decembru 2020 na skladoch väčšie množstvo vozidiel, ktorých počet prekročil limit vozidiel, ktoré môžu byť povolené pre skladové zásoby. Cieľom tohto návrhu zákona je umožniť, aby maximálny počet povolení vozidiel ukončenej série pre vozidlá kategórie M1 a kategórie N1 triedy I, ktoré plnia emisné limity Euro 
6d-TEMP-EVAP-ISC a Euro 6d-ISC označené písmenami DG a AM, a aby tieto limity, aby tento limit mohol byť dvojnásobný. Vážené panie poslankyne, páni poslanci, dovolím si vás požiadať o podporu k predloženému návrhu zákona. Veľmi pekne ďakujem.
Pčolinský, Peter, podpredseda NR SR (2022-11-09):
Ďakujem pekne. Vyhlasujem rozpravu za skončenú. Pán spravodajca, záverečné slovo už asi nie, už ste ho mali. Hlasovať sa bude kedy? (Reakcia spravodajcu.) Dnes o 17.00 hod. Prerušujem rokovanie o tomto bode programu. Pani poslankyne, páni poslanci, budeme pokračovať rokovaním návrhom vlády na skrátené legislatívne konanie o vládnom návrhu zákona, ktorým sa dopĺňa zákon č. 71/2013 Z. z. o poskytovaní dotácií v pôsobnosti Ministerstva hospodárstva Slovenskej... pardon, pardon, pardon. Dobre, čiže opravujem sa, čiže budeme pokračovať druhým čítaním o vládnom návrhu zákona, ktorým sa mení a dopĺňa zákon č. 280/2017 Z. z. o poskytovaní podpory a dotácie v pôdohospodárstve a rozvoji vidieka a o zmene zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov, ktorý prerokúvame v skrátenom legislatívnom konaní. Vládny návrh zákona je pod tlačou 1273, výsledky rokovania výborov sú v tlači 1273a. Prosím teraz ministra pôdohospodárstva a rozvoja vidieka Slovenskej republiky Samuela Vlčana, aby návrh vlády odôvodnil, nech sa páči, pán minister. (Rokovanie o vládnom návrhu zákona, ktorým sa mení a dopĺňa zákon č. 280/2017 Z. z. o poskytovaní podpory a dotácie v pôdohospodárstve a rozvoji vidieka a o zmene zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov v znení neskorších predpisov , tlač 1273.)
Mazurek, Milan, poslanec NR SR (2021-09-22):
Pán poslanec Marcinčin, ja keď som videl na tabuli vaše meno, ja som nevedel, kde sa pozerať, že ktorý poslanec to bude hovoriť, lebo vy ste tak aktívny a zapálený, že som ani neregistroval, že tu existujete, takže mrzí ma, že ste sa cítili urazený mojím prejavom. Pravda je však taká, že keby som vás nekritizoval, no tak ste len ticho, lebo nemáte fakticky na čo reagovať, lebo, samozrejme, nereagovali ste na nič z obsahu. A to, či vy návrh podporíte alebo nie, nie je otázkou vašej vôle, lebo vy ste len hlasovací automat a to tu vidíme úplne všetci. Čiže keby som chcel získať podporu, tak musím ísť za predsedom vášho poslaneckého klubu a vy sa prispôsobíte tomu, čo vám povie, taká je realita a človek by bol hlúpy, keby to nevnímal za posledný rok a pol, čo tu sedí. No a čo sa týka kolegu Štefana Kuffu, ktorý hovoril o tom, že toto tu už dávno nie je o víruse a o nejakých zdravotných opatreniach, ale že sa to tu už blíži k nejakej totalite, tak tu treba dať do pozornosti niekoľko zaujímavých faktov, o ktorých je potrebné podľa môjho názoru jednoznačne hovoriť a čo najviac nahlas. Predseda Svetového ekonomického fóra Klaus Schwab vydal takú knihu, že COVID-19 Great Reset, Veľký Reset, v ktorej píše, ako je táto pandémia skvelou príležitosťou na to, ako reštartovať ekonomiku. Vidíme, že sa to reálne deje. Reštartovať takým štýlom, že obyvateľstvo pripravíme o všetok majetok, zlikvidujeme strednú triedu a všetci budú šťastne žiť vo svete akéhosi dúhového komunizmu kde nič nebudú vlastniť a všetko si budú prenajímať. Od koho si to budú prenajímať? No to už vám tak veľmi rád nepovie. Bolo by to nejaká rozprávka od nejakého človiečika, keby tento človek neviedol jednu z najdôležitejších ekonomických intelektuálnych organizácií sveta a keby tento človek len tesne pred vypuknutím celého toho šialenstva nepodpísal dohodu o strategickej spolupráci s predsedom Valného zhromaždenia OSN Antóniom Guterresom. Takíto ľudia sa tu stretávajú a veselo hovoria o tom, že pandémia bude slúžiť na to, aby sme ľudí pripravili o majetok, a my sa tu hráme na povinné očkovanie.
Laššáková, Jana, podpredsedníčka NR SR (2012-09-26):
Na vystúpenie pána poslanca s faktickými poznámkami sa hlásia pán poslanec Gál, pani podpredsedníčka Jurinová a pán poslanec Érsek. Nech sa páči, pán poslanec Gál.
R. Chmel, minister kultúry SR: (2004-09-09):
Vážený pán poslanec, možno by bolo presnejším vyjadrením, že slovenská kultúra je na kolenách, pretože prepadnutie na dno pochopili niektorí ako kritiku všetkých súčasných umeleckých a kultúrnych aktivít, takže takto som to naozaj nemyslel. Chcel som upozorniť na to, že rozpočet na kultúru sa v pomere k celkovému vývoju štátneho rozpočtu od roku 1990 neustále znižuje. Dôsledkom je fakt, že kultúrne inštitúcie sa nachádzajú na pokraji kolapsu, prestávajú plniť svoju funkciu. Niektoré oblasti umelecké sú na pokraji zániku, napríklad slovenská kinematografia. Neexistujú nástroje na motiváciu iných zdrojov do kultúry ako iba zo štátneho rozpočtu. Prečo a kedy tento stav vznikol? Postupne. Od roku 1990 nebola formulovaná žiadna relevantná stratégia pre kultúru vzhľadom na všetky spoločenské politické a hlavne ekonomické zmeny, ktorými Slovensko prechádzalo a ešte stále prechádza. Keďže nebola formulovaná, nemohla byť ani realizovaná. Počas ostatných 15 rokov zanikli staré mechanizmy podpory a financovania a neboli dostatočne nahradené novými. V procese decentralizácie boli kultúrne inštitúcie a niektoré kompetencie prevedené na vyššie územné celky, ale neboli vytvorené mechanizmy ako organizácie viaczdrojovo financovať, ani takéto financovanie motivovať. Boli obdobia, keď sa kultúra stala nástrojom politického a ideologického boja, o čom vás, pán poslanec, nemusím presviedčať. Udiali sa nevratné rozhodnutia, ktoré zásadne ovplyvnili jej ďalší vývoj. Napríklad vydarená, v úvodzovkách vydarená privatizácia Koliby znamenala definitívny zánik infraštruktúry nevyhnutnej pre filmovú tvorbu. Z nej sa slovenská kinematografia dodnes nespamätala. Na záver by som chcel uviesť, že veľký podiel na stave kultúry má slovenská verejnoprávna televízia, ktorá postupne za ostatných 12 rokov, či už z objektívnych alebo subjektívnych príčin rezignovala na svoje základné úlohy v spoločnosti. Bez jej reflektovania kultúry a umenia vo všetkých žánroch a úrovniach nemajú tieto aktivity základnú oporu, ktorú národné kultúry, verejnoprávne televízie v celej Európe poskytujú. Špirálu absolútnej komercionalizácie televízneho vysielania na Slovensku roztáča v tomto období paradoxne verejnoprávna televízia. Aj z tohto dôvodu je i napriek sizyfovskému úsiliu jednotlivcov a niekoľkých inštitúcií pozícia kultúry a vnímanie kultúrnych hodnôt na okraji záujmu celej spoločnosti. Skončil som, pán podpredseda.
Zmajkovičová, Renáta, podpredsedníčka NR SR (2012-06-26):
Faktické poznámky nie sú na vystúpenie pána poslanca Mičovského. Teraz vystúpi v rozprave pán poslanec Mikloško. Nech sa páči.
Gašpar, Tibor, podpredseda NR SR (2024-10-23):
Prosím, pozastavte čas pani poslankyni.
Drdul, Dominik, poslanec NR SR (2022-06-22):
Keďže sme hlasovali o všetkých pozmeňujúcich návrhoch a podľa § 84 ods. 2 zákona o rokovacom poriadku navrhujem, teda tak podľa § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, hlasovať o tomto návrhu.
Šeliga, Juraj, podpredseda NR SR (2020-07-24):
Pán poslanec Takáč, nech sa páči, ako ďalší v rozprave. (Reakcie z pléna.) Tak svižnejšie, že máte, pán poslanec Takáč. (Ruch v sále.)
Šefčík, Marek, poslanec NR SR (2020-07-15):
Ďakujem za slovo. Pán Mazurek, povedali ste, že vykašlite sa na koaličnú zmluvu. Tu teraz bolo povedané, že ako hlasujeme alebo nehlasujeme, ale však sme ešte nehlasovali. „Vykašlite sa na koaličnú zmluvu“ – je, je manipulácia, pretože v koaličnej zmluve je jasne dané, že v hodnotových otázkach nás tá koaličná zmluva neviaže. Ďakujem.
Blanár, Juraj, podpredseda NR SR (2022-05-20):
Pán poslanec Štefan Kuffa s faktickou poznámkou na vystúpenie pána ministra Matoviča.
Paška, Pavol, predseda NR SR (2014-02-11):
Pán predseda výboru Abrhan.
Červeňáková, Elena, poslankyňa NR SR (2019-11-29):
Ďakujem kolegom za faktické pripomienky. Ja by som ešte chcela povedať, že aj keď tohoročný, alebo návrh rozpočtu na rok 2020 a na ďalšie roky navýšil do kapitoly pre zdravotníctvo najviac peňazí, dovolím si tvrdiť, že aj tak je to žalostne málo. Chcem povedať to, že vlastne zdravotníctvo bolo dlhodobo podfinancované a, žiaľbohu, zdravotná starostlivosť sa týka každého jedného z nás, žiaľbohu. Nevieme, či dnes, zajtra alebo hocikedy, žiaľbohu, každého jedného z nás. Pokiaľ nebude národ zdravý, zdravý a pokiaľ sa nebudeme starať dostatočne a kvalitne o našich ľudí, čo sa týka poskytovania zdravotnej starostlivosti, to už je jedno, či v ústavnej, alebo v domácej starostlivosti, alebo v následnej starostlivosti, adekvátne a pokiaľ nebudú do toho naliate dostatočne dostatočné finančné zdroje, žiaľbohu, žiaľbohu, je to na škodu veci. Ďakujem.
Bugár, Béla, podpredseda NR SR (2011-04-05):
Na vystúpenie pána poslanca s faktickými poznámkami šiesti. Končím možnosť sa prihlásiť do faktických poznámok. Pán poslanec Fronc, nech sa páči.
Laššáková, Jana, podpredsedníčka NR SR (2012-07-25):
Skončili ste, pán poslanec? Na vystúpenie pána poslanca s faktickými poznámkami sa neprihlásil žiaden pán poslanec. Nech sa páči, pán poslanec Hudacký, máte slovo.
Kišš, Štefan, poslanec NR SR (2024-01-19):
Ďakujem pekne, pán poslanec Čaučík, za vaše vystúpenie. Spomínali ste tie sadzby, resp. limity škôd, ktorým podliehajú jednotlivé sadzby. Ja by som chcel v tejto súvislosti vám povedať ešte pár doplnení. Za malú škodu sa dnes považuje, teda od roku 2006, kedy bola posledná novela týchto sadzieb, 266 eur. Keby sme teda aplikovali infláciu, ktorou argumentuje vláda, čo bolo za tých uplynulých, teda od roku 2006, dokopy, teda tá zmena je niekde okolo 73 %, tak by tá sadzba podľa novej inflácie bola 460 eur. Návrh novely určuje na 700 eur, čo teda predpokladá percentuálny nárast 163 %. Väčšia škoda dodnes 2 660 eur, po novom 35-tisíc eur. To by znamenalo, že by sme museli mať tú infláciu vo výške 1 215 % za tie roky. Podobne značná škoda 26 600 eur vs. 350-tisíc eur, opäť tu predkladateľ rátal s infláciou 1 215 %. Škoda veľkého rozsahu dnes 133-tisíc po novom 700-tisíc, ako sme tu už spomínali pri predchádzajúcom vystúpení, čo by bol nárast teda „iba“ o 420 %. Pripomínam, na Slovensku od roku 2006 73 %. Teda toto mi nejak nesedí. A teda sa pýtam, inšpirované ktorou krajinou alebo teda infláciou, v ktorej krajine, ak teda ten argument je inflácia, bola valorizácia týchto sadzieb, lebo Slovensko to nie je. A ja by som chcel žiť v krajine, ktorá má infláciu okolo 2 %, tak ako sa dlhodobo značia vyspelé krajiny a nie vo výškach stoviek percent. Ďakujem.
J. Brocka, poslanec: (2002-11-06):
Ja by som chcel povedať len jednu - dve vety navyše a využijem príležitosť, že som spravodajcom k tomuto návrhu zákona. Ak pán podpredseda vlády hovorí, že sledujeme týmto opatrením priblížiť výnosnosť stavebného sporenia k úrovni výnosnosti z termínových vkladov v komerčných bankách, súhlasím s ním, len chcem podotknúť, že tu by som očakával od koaličnej vlády, ktorej som súčasťou, väčšiu guráž a odvahu pri šetrení výdavkov štátneho rozpočtu. I pri tomto návrhu znížení z 25 na 20 percent štátnej prémie a v absolútnom vyjadrení zo 4 000 korún na 3 500 korún šetríme v rozpočte na budúci rok takmer 900 miliónov korún. I napriek tomu to budú takmer 3 miliardy korún, ktorými prispievame tým, ktorí zo svojej, by som povedal, nadstavby a z toho, čo im zostane, si môžu uložiť dnes do stavebnej sporiteľne, čo je najlepšie zúročenie svojich vkladov, a ja by som očakával, keďže sme vo veľmi zlej ekonomickej situácii a budeme schvaľovať zákony, ktorými veľmi tvrdo uťahujeme opasky našim spoluobčanom, že by sme to mohli proporcionálne rozložiť, aby sa to týkalo viac tých, ktorí si odkladajú zo svojej nadstavby. To považujem za potrebné povedať. Na porovnanie, ak schválime aj toto zníženie stavebnej prémie, tak ešte stále to bude veľmi atraktívne a v porovnaní aj s vyspelými európskymi krajinami to bude nadštandardné podporovanie týchto súkromných stavebných sporiteľní. V Rakúsku stavebná prémia je na úrovni 4,5 percenta. V Nemecku je to 10 percent. A u nás to bude 10,5 percenta aj po tomto znížení. Čiže ja toto nepovažujem za návrh, ktorý je nejakým výrazne reštriktívnym opatrením zo strany vlády, je to celkom racionálne opatrenie, s ktorým ja súhlasím, ale by som chcel nabádať vládu k tomu, aby pri takýchto legislatívnych opatreniach bola oveľa razantnejšia a smelšia, lebo si myslím, že by sme mohli práve úspory pri tomto zákone alebo v tejto oblasti kompenzovať možno menšími úsporami v iných oblastiach, ktoré naši občania vnímajú veľmi citlivo. Pán podpredseda, môžete otvoriť rozpravu.
Štefanec, Ivan, poslanec NR SR (2012-12-11):
Ďakujem pekne, pani podpredsedníčka. Pán poslanec Mikloš veľmi jasne deklaroval na príkladoch, v čom je rozpočet zlý, ale osobitne cenné bolo jeho vystúpenie aj v tom, že odhalil chyby prvej Ficovej vlády, ktoré momentálne súčasnú vládu jednej strany dobiehajú. Nebol to len dvojnásobný rast výdavkov oproti priemeru výdavkov v krajinách Únie, ale boli to aj ideologické rozhodnutia, ktoré teraz sa ukazujú ako chybné, osobitne čo sa týka zrušenia privatizácie Carga, zrušenia privatizácie letiska. Evidentne vláda nevie, čo s tým. Evidentne vláda na to dopláca. Mimochodom, upozorňujem, že práve dlhy Železníc spolu s dlhmi nemocníc zhoršili deficit verejných financií minulý rok. Vláda nevie, ako ďalej. A práve tým, že nestanovuje priority na budúci rok a vidí rozpočet len v horizonte jedného roku, správa sa k tomu rozpočtu, ako keby bol budúci rok koniec sveta. Len ten koniec sveta našťastie nebude, o tom som presvedčený, kolega mi tu hovorí, že bude o dva týždne, verím, že ani o dva týždne to nebude. Ale je potrebné sa pozrieť do budúcna, je potrebné zlepšovať našu konkurencieschopnosť. Ja chcem upozorniť, vážené kolegyne, kolegovia, v konkurencieschopnosti za 6 rokov sme sa prepadli z 37. priečky na 71. priečku. To je z veľkej časti obraz prvej Ficovej vlády. Bohužiaľ, nič nenasvedčuje tomu, že by sme sa mali po týchto opatreniach a po tomto rozpočte zlepšiť. Aj rozpočet veľmi prispieva k tomu, aké sú vyhliadky krajiny, či budeme investovať viac do vzdelania, či budeme zlepšovať podnikateľské prostredie, či budeme vytvárať nové pracovné miesta. Tento rozpočet k tomu neprispieva. Ďakujem.
P. Hrušovský, predseda NR SR: (2005-05-24):
(Hlasovanie.) 133 prítomných, 38 za, 22 proti, 72 sa zdržalo, 1 nehlasoval. Body zo spoločnej správy sme neschválili. Ďalší návrh. M. Maxon, poslanec: Ďalej budeme hlasovať o bodoch 60 a 61 spoločnej správy. Najskôr dajte hlasovať, prosím, pán predseda, o bode 60.
Laurenčík, Milan, podpredseda NR SR (2022-02-23):
Prosím, páni poslanci, ukľudni sa! Nechajte, nech to pán Benčík prečíta, lebo mu to dám prečítať ešte raz.
Hrnčiar, Andrej, podpredseda NR SR (2019-09-18):
Tri faktické poznámky. Nech sa páči, pani poslankyňa Vaľová.
Jurinová, Erika, podpredsedníčka NR SR (2014-11-08):
Pán poslanec, na vaše vystúpenie je šesť faktických poznámok. Uzatváram možnosť prihlásiť sa. Pán poslanec Novotný, nech sa páči.
Hrnčiar, Andrej, podpredseda NR SR (2016-06-21):
Ďakujem, dávam slovo spravodajcovi, ktorého určil navrhnutý gestorský Výbor pre financie a rozpočet, pánovi poslancovi Jozefovi Rajtárovi. Nech sa páči, pán poslanec.
Pčolinský, Peter, podpredseda NR SR (2023-03-16):
Ďakujem pekne. Ďalšiu otázku má pán poslanec Tomáš Šudík. Tu je. To znamená, že otázka smeruje na ministra pôdohospodárstva a znie: „Ako hodnotíte koordináciu projektu na zvládnutie nákazy afrického moru ošípaných a kto bol za projekt zodpovedný vzhľadom na fakt, že NKÚ identifikovala závažné podozrenia na trestnú činnosť zamestnancov NPPC a ministerstva pôdohospodárstva, čoho výsledkom je trestné oznámenie zo strany NKÚ. Bola vyvodená aj osobná zodpovednosť?“
B. Bugár, podpredseda NR SR: (2004-05-13):
(Hlasovanie.) Prítomných je 134 poslancov, za 22, proti 58, zdržalo sa 53, nehlasoval 1. Konštatujem, že tieto body zo spoločnej správy sme neschválili. L. Ladányi, poslanec: Pán predsedajúci, uznesenie výboru ma oprávňuje, aby som vás požiadal, aby Národná rada pristúpila k tretiemu čítaniu.
Mihál, Jozef, poslanec NR SR (2017-09-12):
Ja sa vyjadrím v tej dvojminútovej lehote najmä k 320-eurovému príspevku, ktorý som presadil. Pripomínam pre tých, čo si pamätajú už menej, bolo to v čase, kedy vláda Ivety Radičovej už de facto neexistovala, čiže presadil som to vlastne v situácii, kedy už sa reálne len kúrilo a svietilo, ale táto novela predsa len prešla a garantovala zariadeniam tých 320 eur. Áno, dá sa to charakterizovať ako sociálne inžinierstvo z toho pohľadu, že to bolo veľmi rýchle riešenie, nebolo tak premyslené, ako bola premyslená celková zmena zákona o sociálnych službách, ktorý sme pripravovali, ale keďže ten čas nebol, tak bolo len toto. A tak ja sa teda pýtam pána ministra, keď to bolo také hrozne zlé podľa vašich rečí, prečo to šesť rokov nechal tak. Ak to bolo také zlé opatrenie, tak – obrazne povedané – na druhý deň po nástupe vašej vlády v roku 2012 ste to mali zrušiť. Ale to sa vlastne ruší až touto novelou, ak to správne chápem, čiže šesť rokov to sociálne opatrenie prežilo. A vďaka tomuto opatreniu, za ktoré mi doteraz ďakujú, keď chodím po zariadeniach, tie zariadenia fungovali. Akurát to má jednu chybu, že ten príspevok nebol jednoducho valorizovaný, a to už je vaša zodpovednosť, ktorú ste šesť rokov na svojich chrbtoch niesli. A to je naozaj vaša zodpovednosť. Ľudia, ktorí v zariadeniach robia, ľudia, ktorí v nich pracujú, zriaďujú ich, ale aj klienti si veľmi dobre uvedomujú, kto je na vine toho, že to financovanie je také mizerné, ako je.
Sulík, Richard, predseda NR SR (2010-09-07):
Ďakujem vám. Pán Vážny, poprosím.
Kažimír, Peter, podpredseda vlády a minister financií SR (2012-05-15):
Ďakujem, pani predsedajúca. Takže, vážené panie poslankyne, vážení páni poslanci, na rokovanie pléna Národnej rady Slovenskej republiky predkladám návrh na vyslovenie súhlasu Národnej rady Slovenskej republiky s Rozhodnutím Európskej rady, ktorým sa mení a dopĺňa článok 136 Zmluvy o fungovaní Európskej únie v súvislosti s mechanizmom pre stabilitu pre členské štáty, ktorých menou je euro. Navrhovaná revízia článku 136 Zmluvy o fungovaní Európskej únie má za cieľ predovšetkým explicitne potvrdiť možnosť členských štátov Európskej únie, ktorých menou je euro, vytvoriť permanentný mechanizmus pre stabilitu. Okrem toho ďalším dôvodom pre revíziu článku 136 zmluvy je aj záujem o elimináciu pochybností o zlučiteľnosti pomocí, ktoré boli poskytnuté v rámci iných mechanizmov v minulosti. Dnes predkladané rozhodnutie bolo v súlade s čl. 48 ods. 6 Zmluvy o Európskej únii prijaté na zasadnutí Európskej rady v marci 2011. Zúčastnení zástupcovia štátov tiež prevzali politický záväzok, že rozhodnutie nadobudne účinnosť k 1. januáru budúceho roku, roku 2013. Podmienkou pre nadobudnutie jeho účinnosti k uvedenému dátumu je však ukončenie vnútroštátnych schvaľovacích procesov v jednotlivých členských krajinách. V tomto smere vlastným ukončením vnútroštátneho schvaľovacieho procesu do konca tohto roku Slovenská republika jednak naplní už zmienený politický záväzok, no rovnako vyšle pozitívny signál vo vzťahu k európskym partnerom o tom, že je korektným a zodpovedným členom Európskej únie. Dôležitosť a naliehavosť schválenia predmetného článku 136 Zmluvy o fungovaní Európskej únie si veľmi dobre uvedomujú aj ostatné členské krajiny Európskej únie, len k 10. máju tohto roku potvrdilo ukončenie schvaľovacích procedúr šesť krajín, a to Dánsko, Francúzsko, Grécko, Maďarsko, Portugalsko a Slovinsko. Vážená pani predsedajúca, vážené panie poslankyne, vážení páni poslanci, je nepochybné, že stabilita eura a eurozóny patrí medzi priority zahraničnej politiky Slovenskej republiky aj našich ekonomických záujmov. Vzhľadom na to a tiež s ohľadom na jednoznačnú proeurópsku orientáciu Slovenska si vás dovoľujem požiadať, aby Národná rada Slovenskej republiky vyslovila s Rozhodnutím Európskej rady ktorým sa mení a dopĺňa článok 136 Zmluvy o fungovaní Európskej únie v súvislosti s mechanizmom pre stabilitu pre členské štáty, ktorých menou je euro, súhlas a tiež aby rozhodla, že toto rozhodnutie Európskej rady predstavuje medzinárodnú zmluvu podľa článku 7 ods. 5 Ústavy Slovenskej republiky, ktorá má prednosť pred zákonmi. Ďakujem.
Hrnčiar, Andrej, podpredseda NR SR (2016-04-26):
Pani poslankyňa Cigániková, prosím vás, nediskutujte s pánom ministrom.
Laššáková, Jana, podpredsedníčka NR SR (2014-09-16):
Pán poslanec Baška.
Kuciaňová, Magdaléna, poslankyňa NR SR (2017-11-28):
Ďakujem. (Povedané so smiechom.) Pán podpredseda, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre sociálne veci, ďalej aby za gestorský výbor určila hlasovaním Výbor Národnej rady pre sociálne veci a aby predmetný návrh zákona výbory prerokovali do 26. januára 2018 a v gestorskom výbore do 29. januára 2018.
Janiš, Stanislav, poslanec NR SR (2011-06-28):
Pán predsedajúci, môžeme pristúpiť k hlasovaniu o prezidentom vrátenom zákone ako o celku s odporúčaním gestorského výboru schváliť v pôvodnom znení.
Dostál, Ondrej, poslanec NR SR (2021-03-30):
Áno, ďakujem. Vážený pán minister, vážený pán podpredseda Národnej rady, kolegyne, kolegovia, chcem len stručne poďakovať ministerstvu zdravotníctva za ústretový prístup a v tých veciach, o ktorých som hovoril v prvom čítaní, čo nebolo tak dávno, pred pár hodinami, a ktoré som sa pýtal, či by bolo možné zmeniť v súlade s tým, o čo sme sa pokúšali aj v našom nepredloženom poslaneckom návrhu zákona, o ktorom sme hovorili aj komunikovali s ministerstvom, s kolegom pánom poslancom Benčíkom, s pani poslankyňou Cigánikovou, myslím, s pani poslankyňou Letanovskou, a teda konkrétne veci týkajúce sa dočasnej odbornej stáže. Dohodli sme sa a premietlo sa to aj do toho pozmeňujúceho návrhu, že sa možnosť vykonávania dočasnej odbornej stáže rozšíri z tých pôvodne navrhnutých 90 dní po skončení krízovej situácie na 180 dní. Je to súčasťou spoločnej správy, a teda ďakujem za ochotu akceptovať tento pozmeňujúci návrh, ktorý išiel cez zdravotnícky výbor. V tej druhej veci, o ktorej som hovoril a ktorá sa týkala zvyš... zvýšenia informácií, tak síce sa to nedostane do zákona, ale hovorili sme o tom na rokovaní výboru a ministerstvo zdravotníctva má záujem, aby, aby mali záujemcovia o dočasnú odbornú stáž viac informácií o možnostiach vykonávania dočasnej odbornej stáže. Teda bol som informovaný, že časť tých informácií už je zverejňovaná aj v anglickom jazyku, nielen v slovenskom jazyku. A teda stále, stále dúfam, že, že tých informácií bude viac vrátane informácií o konkrétnych poskytovateľoch ústavnej zdravotnej starostlivosti, ktorí majú nedostatok či už lekárov, alebo zdravotných sestier, pôrodných asistentiek a ktorí by ten nedostatok mohli riešiť aj takým spôsobom, že, že zamestnajú niekoho vo forme odbornej dočasnej stáže, teda myslím zdravotníckych pracovníkov zo, zo zahraničia. A asi by bolo lepšie, keby to bolo v zákone, ale, ale teda dôležité je, aby tie informácie boli zverejňované. A teda verím, že aj v tomto smere nastane smerom do budúcnosti nejaký pokrok a tých informácií bude viac a budú na jednom mieste a ten inštitút sa začne využívať širšie, ak to bude ešte potrebné. Ďakujem.
Kuffa, Štefan, poslanec NR SR (2020-05-19):
Priatelia, naozaj to je veľmi dehonestujúce, no pozrite sa, tak sa správame ako ku, vlastní kolegovia ako k sebe. Ale chcem reagovať tuná k tomu, že ten pomer, ktorý tu pán kolega ako spomenul, v minulosti bol, že tí predsedovia stálych delegácií boli v pomere päť ku trom a teraz sa to zmenilo šesť ku dvom. My sme boli na tom výbore a postavili nás v podstate pred takúto hotovú vec, kde bolo pripravené toto uznesenie a, samozrejme, však hlasovalo sa o tom, rešpektujem to, lebo tou väčšinou sme boli prehlasovaní, ale ja som aj tam vyjadril nesúhlas, aj takto verejne vyjadrujem nesúhlas ako s týmto pomerom, lebo je to taký valec, ktorí to poznáte, ešte si pamätáte tú Zlatú Idku, ja by som to tiež primenoval k takémuto valcu. Ale musím povedať, že vy až takým valcom nie ste, lebo vy nedokážete zvoliť ani vlastných nominantov, ktorých si navrhujete, takže ten valec vidím, že veľakrát sa aj vykoľají. A ku tým kolegom naozaj, ktorí, ktorým dochádzajú argumenty alebo nerozumejú obsahu slova, tak im len zostávajú nejaké úškľabky, úškrnky a nejaké posmešky. Však aj to vytvára obraz o samotnom človeku, keď taký je. Ak sa človek schuti zasmeje, tak to beriem, hej, lebo si uvoľníš tie pľúca, hej, no, keď je nejaká emócia, jak tuná kolega tuná bol, niekedy to naozaj sa to tak prestrelí, však ja nemôžem povedať, že aj v minulosti, že som všetky emócie udržal, lebo patrí to aj k tej ľudskosti. Ale aby sme si dokázali aj vzájomne odpustiť, toto je ako dôležité. 150 poslancov Národnej rady, kolegovia, to sme my všetci kolegovia. Či už sme opoziční, alebo koaliční, priatelia, aj vy, tá 95-členná skupina, vy ste moji kolegovia. Ja vás za takých považujem. Ak vy ma ignorujete... (Prerušenie vystúpenia časomerom.)
Kollár, Boris, predseda NR SR (2020-04-01):
Pán poslanec Viskupič.
P. Hrušovský, predseda NR SR: (2005-05-17):
(Hlasovanie.) 145 prítomných, 94 za, 43 proti, 7 sa zdržalo, 1 nehlasoval. Návrh sme schválili. Prosím, ďalší návrh.
Jurinová, Erika, podpredsedníčka NR SR (2013-09-18):
Ďakujem pekne, pán poslanec. Na vaše vystúpenie sú dve faktické, tri faktické poznámky. Uzatváram možnosť prihlásiť sa. Štyri faktické poznámky. Pán poslanec Mikuš, nech sa páči.
Paška, Pavol, predseda NR SR (2013-11-27):
Dobre, ďakujem pekne. Pán spravodajca, berte na vedomie potom pri hlasovaní. Budeme, dámy a páni, hlasovať o prerokovaných bodoch. Poprosím pána poslanca Bagačku, aby uviedol v druhom čítaní hlasovanie o vládnom návrhu zákona o Úrade pre reguláciu elektronických komunikácií a poštových služieb a Dopravnom úrade. Je to tlač 723. (Hlasovanie o vládnom návrhu zákona o Úrade pre reguláciu elektronických komunikácií a poštových služieb a Dopravnom úrade a o zmene a doplnení niektorých zákonov , tlač 723.)
P. Hrušovský, predseda NR SR: (2005-12-07):
(Prerušenie rokovania o 9.32 hodine.) (Pokračovanie rokovania o 9.45 hodine.)
Pellegrini, Peter, predseda NR SR (2015-06-30):
Ďakujem veľmi pekne. Na vyše vystúpenie piati páni poslanci, končím možnosť prihlásiť sa s faktickými poznámkami. Pani poslankyňa, nech sa páči, Košútová.
Kuciaňová, Magdaléna, poslankyňa NR SR (2019-09-11):
Ďakujem veľmi pekne za slovo. Áno, pani kolegyňa Evka Antošová, ďakujem veľmi pekne aj za ten pozmeňujúci návrh k tomuto zákonu. Samozrejme, že tento zákon vo mne evokuje silno, pretože tu ide skutočne o spotrebiteľa v konečnom dôsledku, ale ide o zdravého spotrebiteľa. Zdravie v nás vyvoláva vždy a je základom pohody, šťastia v rodinách, všade, kde sa pohybujeme. Pokiaľ človek je zdravý, má tisíc želaní, tisíc prianí, a ak to zdravie nám pokuľháva, tak naozaj máme ho potom už len, už len to jedno prianie, aby to zdravie bolo. A ja si myslím, že podstata a význam a zmysel tohto zákona je práve o tom, aby sme mali na našich stoloch zdravé potraviny. Preto z mojej strany ja osobne veľmi vítam túto iniciatívu od podpredsedníčky vlády a ministerky, že naozaj bol a je prepotrebný, a chcem tiež rovnako ako moji kolegovia poďakovať. Poďakovať za tento zákon a ja verím, že sa nám poďakujú aj občania, že to ocenia a že je to v prospech nás všetkých. Takže ešte raz ďakujem a vítame túto iniciatívu. Ďakujem.
Brocka, Július, poslanec NR SR (2014-11-09):
Pán Paška, bolo to slabé. Čakal som, že po tak neštandardnom trojdňovom, víkendovom rokovaní parlamentu oznámite poslancom, že odstupujete zo svojej funkcie. To by bolo primerané, to by bola adekvátna reakcia na situáciu, ktorú ste spôsobili i vy osobne. Korupčný systém s krytím SMER-u ste spoluvytvárali aj vy, na ktorý doplácajú chorí, bezbranní a chudobní ľudia na Slovensku. Vy, pán Paška, ste chceli opozícii zatvoriť ústa a na druhej strane aj s Robertom Ficom ste chceli pred komunálnymi voľbami aj v komunálnych voľbách zabetónovať svojich kolegov Rašiho, Chomu, Bagačku a ďalších v ich funkciách. Škandál! Pán Paška, odstúpte! Urobíte zadosť aj v kauze CT v Piešťanoch, urobíte radosť aj vašim poslancom, lebo ďalšia schôdza na vaše odvolanie nebude. A urobíte radosť aj tým, ktorí si úprimne ctia odkaz 17. novembra. (Potlesk.)
A. Belousovová, podpredsedníčka NR SR: (2007-02-08):
Pán poslanec Lipšic, po ňom vystúpi pani poslankyňa Sárközy.
Hrnčiar, Andrej, podpredseda NR SR (2018-02-13):
Pani poslankyňa Grausová, vy ste neboli prihlásená v rozprave? (Reakcia z pléna.) Tak to bolo také rýchle. Dobre. Takže vyhlasujem všeobecnú rozpravu za skončenú. Záverečné slovo, pani navrhovateľka.
Miškov, Juraj, poslanec NR SR (2012-05-16):
Ďakujem veľmi pekne. Nuž, neviem, či si spomínate, páni poslanci Martvoň aj pán poslanec Kolesík, koniec koncov aj pani podpredsedníčka, pani Laššáková, dva dni pred voľbami ma váš pán predseda Robert Fico obvinil, že idem ukradnúť rúru. Nič sa neudialo. Rúra je na svojom mieste, valné zhromaždenie bolo neuznášaniaschopné, presne tak, ako som mu hovoril, že je to smiešne, nech to nerobí, pretože sa iba zbytočne zosmiešni. Napriek tomu veľká tlačovka dva dni pred voľbami, kde zo mňa pán predseda Fico robil zlodeja. Nuž tak som ho vyzval, ak je teda chlap, rovnako ako vyzývate vy nás, nech sa ospravedlní. Dodnes čakám na ospravedlnenie. Dodnes. To znamená, že pokiaľ vy žiadate, aby sme sa my ospravedlňovali, tak ja to veľmi rád urobím. Dokonca to urobím rád aj za predsedu Sulíka. Nemám s tým najmenší problém. A dokonca sa ospravedlním aj za to, čo sme nikdy neurobili. Ale najprv nech sa mi ospravedlní pán Fico, ktorý ma nazval zlodejom, pretože som vraj ukradol alebo chcel ukradnúť rúru. Čiže, no, požiadal by som pána premiéra a opäť by som vyzval pána premiéra Fica, nech sa mi ospravedlní, potom sa budeme ospravedlňovať my. Ďakujem veľmi pekne.
Laššáková, Jana, podpredsedníčka NR SR (2012-12-06):
V poradí tretiu otázku položila pani poslankyňa Hufková, je tu prítomná, podpredsedovi vlády a ministrovi financií Slovenskej republiky Petrovi Kažimírovi a otázka znie: „Vážený pán podpredseda vlády, pán minister, konečne mnohé firmy nebudú využívať práce na dohodu preto, že je to pre nich lacnejšie, ako by zamestnali daného pracovníka na pracovnú zmluvu. V súčasnosti zamestnávatelia platia za dohodárov len úrazové a garančné poistenie. Vysvetlite výhody pre dohodárov od 1. 1. 2013. Ďakujem.“ Nech sa páči, pán minister, prosím o odpoveď.
M. Číž, podpredseda NR SR: (2009-10-29):
(Hlasovanie.) Prítomných 133 poslancov, za 55 poslancov, proti 30 poslancov, zdržalo sa 45 poslancov, 3 nehlasovali. Námietku pána poslanca sme neschválili. Takže o jeho návrhoch hlasovať nebudeme, pani spravodajkyňa.
Bugár, Béla, podpredseda NR SR (2010-12-16):
Pán poslanec Jasaň.
Kvorka, Ján, poslanec NR SR (2017-05-11):
Pán predseda, dajte, prosím, hlasovať o návrhu zákona ako o celku v znení schválených pozmeňujúcich a doplňujúcich návrhov.
Glváč, Martin, podpredseda NR SR (2017-06-19):
Pán poslanec Baránik! Pán poslanec Baránik, opustite sálu, keď sa mienite takto správať! Pán poslanec Baránik! Prerušujem rokovanie na desať minút. (Prerušenie rokovania.) (Po prerušení rokovania.)
P. Hrušovský, predseda NR SR: (2004-03-02):
(Hlasovanie.) 127 prítomných, 127 za návrh. Pripomienky pána prezidenta sme schválili. Pán spoločný spravodajca, ďalšie návrhy na hlasovanie nie sú? Môžeme pristúpiť k tretiemu čítaniu . Otváram rozpravu. Pýtam sa, či sa chce niekto prihlásiť v rámci tretieho čítania do rozpravy? Konštatujem, že nie. Vyhlasujem rozpravu o tomto bode programu za skončenú. Pristúpime k hlasovaniu o vrátenom zákone ako o celku so schválenými pripomienkami pána prezidenta. Prosím, prezentujme sa a hlasujme. Chcem upozorniť, že na schválenie vráteného zákona je potrebný súhlas nadpolovičnej väčšiny všetkých poslancov Národnej rady Slovenskej republiky. (Hlasovanie.) 131 prítomných, 129 za návrh, 2 nehlasovali. Konštatujem, že Národná rada po opätovnom prerokovaní schválila zákon z 3. februára 2004, ktorým sa mení a dopĺňa Občiansky zákonník . Pristúpime k rokovaniu o ďalšom bode programu, ktorým je vládny návrh zákona o mediácii a o doplnení niektorých zákonov . Návrh zákona ste dostali ako tlač 549. Prosím teraz, aby z poverenia vlády Slovenskej republiky predmetný návrh zákona uviedol a odôvodnil pán minister spravodlivosti Daniel Lipšic. Nech sa páči, pán minister, máte slovo.
Kamenický, Ladislav, poslanec NR SR (2020-06-03):
Exminister (povedané so smiechom). No, chcem povedať toľko, že ani trináste dôchodky, ja len za to, čo kritizujete, že neboli v rozpočte, ale v rozpočte nebolo ani 180 mil. na zdravotníctvo. Nebolo v rozpočte to, že samosprávy budú mať o 260 mil. viac. Takže tak. (Reakcia z pléna.) Dobre. Ďakujem pekne.
Gabániová, Darina, poslankyňa NR SR (2014-12-12):
Áno. No, pán poslanec. Napriek vašej snahe je návrh na odvolanie ministra tentokrát domáca úloha KDH. Mám dojem, že je to politikum a snaha KDH stať sa jediným kompetentným stmeľovateľom nesúrodej opozície voči ľavicovej platforme. Tá snaha vo mne vyvoláva dojem hry na zodpovednosť a bezhlavé búrenie občanov. A tak dovoľte sarkazmus. Je to Šanca Občana na Skok z Mosta do Siete KDH. Všetky podstatné mená, prosím s veľkým písmenom.
M. Hort, podpredseda NR SR: (2008-05-15):
Poprosím teraz pána poslanca Kvorku, ktorého určil výbor pre sociálne veci a bývanie ako spoločného spravodajcu, aby informoval Národnú radu o výsledku rokovania výborov o tomto návrhu zákona, aby odôvodnil návrh a stanovisko gestorského výboru. Pán spravodajca, nech sa páči.
Laurenčík, Milan, podpredseda NR SR (2021-05-12):
Ďakujem, ešte vás poprosím, aby ste oznámili termín hlasovania o tomto návrhu zákona, pán spravodajca. Pán spravodajca, ešte keby ste oznámili termín hlasovania o tomto návrhu.
P. Abrhan, poslanec: (2010-03-03):
Kluby poslancov Národnej rady Slovenskej republiky, právnické osoby pôsobiace v oblasti rozhlasovej tvorby, hromadných informačných prostriedkov, kultúry, vedy, vzdelávania, rozvoja a ochrany duchovných hodnôt, ľudských práv a životného prostredia predložili Výboru Národnej rady Slovenskej republiky pre kultúru a médiá návrhy kandidátov. Do stanoveného termínu výbor dostal tieto návrhy kandidátov na členov Rozhlasovej rady, sú to: pán Mgr. Marián Grupač, pán Mgr. Ľubomír Guman, pán Mgr. Stanislav Háber, Ing. Peter Juščák, Mgr. Laura Karpatová, Ing. Miroslav Kollár, PhDr. Jana Miklovičová, MUDr. Jitka Račická, Mgr. Gabriela Rothmayerová, Mgr. Ján Sabol, Mgr. Ľubica Šajdová a JUDr. Jozef Ševec. Gestorský výbor prerokoval predložené návrhy kandidátov na voľbu členov Rozhlasovej rady a konštatoval, že kandidáti spĺňajú všetky náležitosti v zmysle § 10 ods. 2 až 5 zákona č. 619/2003 Z. z. o Slovenskom rozhlase v znení neskorších predpisov (okrem podmienok v zmysle čl. 5 ods. 7 ústavného zákona o ochrane verejného záujmu pri výkone verejných funkcií, verejných funkcionárov, ktoré si môžu zvolení kandidáti usporiadať do 30 dní od zvolenia, a preto sú spôsobilí, aby boli volení do Rozhlasovej rady. Gestorský výbor po zvážení týchto skutočností uznesením č. 238 z 3. marca 2010 odporúča Národnej rade Slovenskej republiky, aby 1. konštatovala, že a) podľa § 12 ods. 1 zákona č. 619/2003 Z. z. o Slovenskom rozhlase v znení neskorších predpisov sa skončilo funkčné obdobie členom Rozhlasovej rady, dňom 3. februára 2010 pánovi Jeznému, dňom 28. februára 2010 pani Hlucháňovej, pánovi Ševecovi a dňom 3. marca 2010 pánovi Gumanovi a dňom 28. apríla 2010 sa toto obdobie končí pánovi Juščákovi, b) je potrebné zvoliť piatich členov, aby Rozhlasová rada mala 15 členov, 2. zvolila podľa § 9 ods. 2 zákona o Slovenskom rozhlase v tajnom hlasovaní za členov Rozhlasovej rady a) troch členov na šesťročné funkčné obdobie, ktoré začne plynúť na druhý deň po zvolení, b) jedného člena na šesťročné funkčné obdobie, ktoré začne plynúť dňom 29. apríla 2010, c) jedného člena na funkčné obdobie do 28. apríla 2014, ktoré začne plynúť na druhý deň po zvolení, 3. voľbu uskutočnila tajným hlasovaním podľa § 39 ods. 9 zákona Národnej rady Slovenskej republiky č. 350/1996 Z. z. o rokovacom poriadku, 4. uskutočnila druhé kolo voľby v prípade, že v prvom kole nebude zvolený potrebný počet členov Rozhlasovej rady z navrhovaných kandidátov; do druhého kola postupujú tí kandidáti, ktorí v prvom kole neboli zvolení a získali najvyšší počet hlasov, počet kandidátov druhého kola  je dvojnásobok počtu členov, ktorých treba zvoliť, pri rovnosti počtu hlasov postupujú všetci kandidáti, ktorí majú rovnaký najvyšší počet hlasov, 5. v prípade opätovného zvolenia kandidáta pána Juščáka jeho šesťročné funkčné obdobie začalo plynúť dňom 29. apríla 2010, 6. funkčné obdobie zvoleného kandidáta, ktorý získa najnižší počet hlasov, bolo do 28. apríla 2014. Pán predsedajúci, skončil som, prosím, otvorte rozpravu.
B. Bugár, podpredseda NR SR: (2004-01-23):
Ďakujem pekne. Prerušujem rokovanie o tomto bode. vládnom návrhu zákona, ktorým sa menia a dopĺňajú zákony súvisiace s presunom niektorých pôsobností z Policajného zboru . Vládny návrh zákona ste dostali ako tlač 507, návrh na jeho pridelenie na prerokovanie výborom máte v rozhodnutí pod č. 535. Pán minister vnútra, nech sa páči, môžete návrh zákona uviesť.
F. Mikloško, poslanec: (2005-09-23):
Navrhujem, aby sme spoločne hlasovali o bodoch 1 až 3 a tieto schválili.
Bugár, Béla, podpredseda NR SR (2019-06-20):
Dobre. Ešte pán poslanec Hrnko, predtým pán poslanec Heger.
Bugár, Béla, podpredseda NR SR (2019-10-16):
Pán poslanec Baránik.
P. Paška, predseda NR SR: (2007-10-18):
(Hlasovanie.) 130 prítomných, 130 za. Konštatujem, že sme schválili návrh uznesenia k návrhu na vyslovenie súhlasu . Teraz pán poslanec Juhász bude uvádzať hlasovanie o návrhu uznesenia k návrhu na vyslovenie súhlasu Národnej rady s Dohodou medzi vládou Slovenskej republiky a vládou Maďarskej republiky o prevádzkovaní, údržbe a rekonštrukcii cestných hraničných mostov a úsekov  hraničných ciest na spoločnej štátnej hranici. Je to tlač pod č. 412.
Dostál, Ondrej, poslanec NR SR (2020-04-07):
Pán poslanec Pročko, povedal si, že ti je ľúto, že pán poslanec Taraba nemohol prerokovať tento návrh zákona, pripomienkovať ho vo výbore (reakcia z pléna) pre..., vo výbore pre hospodárske záležitosti. Nuž myslím si, že ti to nemôže byť ľúto, lebo o tom, v akých výboroch sa rokuje o návrhoch zákonov, o tom nerozhoduje, nerozhoduješ ani ty, nerozhoduje o tom ani pán minister, to je vec parlamentu, navrhne to predseda parlamentu prideliť niektorým výborom. A ak niektorý poslanec nie je spokojný s tým, do akých výborov je ten návrh pridelený, a chcel by, aby sa to prerokovalo aj v jeho výbore, tak má možnosť v rámci rozpravy v pléne požiadať o tom, aby sa to prerokovalo aj v jeho výbore, a parlament potom hlasovaním rozhodne, že či sa to pridelí aj jeho výboru, aj..., alebo sa to nepridelí. Pokiaľ som tu bol prítomný aj pri rozprave, aj pri hlasovaní, tak som nezaregistroval, že by pán poslanec Taraba navrhol, aby sa takto postupovalo. Čiže nemusí ti to byť ľúto. Spôsobil si to v podstate iba sám. Ďakujem.
Paška, Pavol, predseda NR SR (2012-10-18):
Vážené pani poslankyne, vážení páni poslanci, budeme pokračovať hlasovaním o prerokovaných bodoch programu. Ešte predtým, ako pristúpime k hlasovaniu, chcem poprosiť členov pracovnej skupiny o odklad nášho pôvodne plánovaného stretnutia dnes po hlasovaní k témam novely zákona a formuláru majetkového priznania, ako aj k novele zákona o poslancoch vzhľadom na pracovnú zaneprázdnenosť niektorých kolegov, ktorí sú členmi skupiny. Navrhujem, aby sme to preložili na stredu budúci týždeň po hlasovaní o 11.00 hodine. Takže vás poprosím, boli sme včera dohodnutí na grémiu, dnes po hlasovaní sa stretne pracovná skupina. Poprosím a ospravedlňujem tých, ktorí sa nemôžu toho stretnutia zúčastni, ale urobíme ho budúci týždeň po hlasovaní v stredu o 11.00 hodine. Dobre, ďakujem pekne. Pán poslanec Brixi bude uvádzať v druhom čítaní hlasovanie o vládnom návrhu zákona, ktorým sa mení a dopĺňa zákon č. 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov a ktorým sa menia a dopĺňajú niektoré zákony . Je to tlač 194.